**Zápisnica zo zasadnutia Obecného zastupiteľstva v obci Hrabovke konaného**

**dňa 26.júna 2018 o 17.00 hod. v sále KD**

**Prítomní:** Eva Mráziková, starostka obce

**Poslanci:** Andrea Babirádová **,** Jana Hamajová, Michal Jakab, Róbert Chmelina,

Ladislav Šnobel-prítomný od bodu 10

**Hlavná kontrolórka:** Ing. Katarína Orságová

**Program:**

1. Otvorenie zasadnutia

2. Určenie zapisovateľa a overovateľov zápisnice

1. Kontrola uznesení z predchádzajúceho zasadnutia
2. Návrh plánu kontrolnej činnosti HK na II.polrok 2018
3. Záverečný účet obce za rok 2017 a Stanovisko HK k Záverečnému účtu za rok 2017
4. Úprava rozpočtu k 30.6.2018
5. VZN č. 1/2018 o spôsobe náhradného zásobovania pitnou vodou a náhradného odvádzania odpadových vôd a o zneškodňovaní obsahu žúmp
6. VZN č. 2/2018 o správe a prevádzke cintorína v obci Hrabovka
7. Vytvorenie volebného obvodu a okrsku pre komunálne voľby v obci Hrabovka, určenie počtu poslancov a určenie volebnej miestnosti
8. Rozsah výkonu funkcie starostu obce na roky 2018-2022
9. Žiadosť – návrh otváracích hodín Pohostinstvo Hrabovka
10. Montovanie spätných ventilov vo vodovodných šachtách odberateľov vody
11. Pokyn k obstaraniu novej územnoplánovacej dokumentácie – bod doplnený na návrh starostky na zasadnutí OcZ
12. Rôzne
13. Záver

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Eva Mráziková, ktorá ospravedlnila poslanca Šnobla, ktorý príde na zasadnutie neskôr z dôvodu pracovných povinností. Starostka obce konštatovala, že zasadnutie OZ je uznášania schopné. Zároveň podala návrh na doplnenie programu zasadnutia o bod č. 13 – Pokyn k obstaraniu novej územnoplánovacej dokumentácie a dala hlasovať o znení programu OZ.

Obecné zastupiteľstvo v Hrabovke **schvaľuje** program zasadnutia .

**Hlasovanie:**

**Prítomní: 4 Za:** 4  **Proti:** 0 **Zdržal sa:** 0

**2. Určenie zapisovateľa a overovateľov zápisnice**

Overovatelia: Andrea Babirádová, Róbert Chmelina

Zapisovateľka: Mgr. Janka Štefánková, pracovníčka obecného úradu

Obecné zastupiteľstvo v Hrabovke **schvaľuje** overovateľov a zapisovateľku.

**Hlasovanie:**

**Prítomní: 4 Za: 4 Proti:** 0 **Zdržal sa:** 0

**3. Kontrola uznesení z predchádzajúceho zasadnutia**

Hlavná kontrolórka obce Ing. Orságová oboznámila prítomných poslancov s kontrolou uznesení z predchádzajúce zasadnutia, pričom konštatovala, že všetky body boli splnené.

Poslanci **zobrali informáciu na vedomie**.

**Hlasovanie:**

 **Prítomní: 4**  **Za: 4 Proti:** 0 **Zdržal sa:** 0

**4. Návrh plánu kontrolnej činnosti HK na II.polrok 2018**

Kontrolórka obce Ing. Orságová predložila na rokovanie obecného zastupiteľstva Návrh plánu kontrolnej činnosti HK na II. polrok 2018 a zároveň predniesla Správu z kontrolnej činnosti za I.polrok 2018. Plán kontrolnej činnosti poslanci **s c h v á l i l i** bez pripomienok a správu zobrali poslanci **n a  v e d o m i e .**

**Hlasovanie:**

 **Prítomní: 4 Za: 4 Proti:** 0 **Zdržal sa: 0**

**5. Záverečný účet obce za rok 2017 a Stanovisko HK k Záverečnému účtu za rok 2017**

Poslanci obdržali na rokovanie obecného zastupiteľstva materiál – Záverečný účet obce Hrabovka za rok 2017, ktorý vypracovala Mgr. Štefánková, ekonómka obce a Stanovisko HK k Záverečnému účtu za rok 2017, ktorý vypracovala hlavná kontrolórka Ing. Orságová. Žiadny z poslancov nemal pripomienky ani otázky k predloženému materiálu. Stanovisko HK k Záverečnému účtu za rok 2017 zobrali poslanci na vedomie a Záverečný účet obce Hrabovka za rok 2017 **bol schválený** s prebytkom 5624,65 €, ktorý bude použitý na tvorbu rezervného fondu obce.

**Hlasovanie:**

 **Prítomní: 4 Za: 4 Proti:** 0 **Zdržal sa:** 0

**6. Úprava rozpočtu k 30.6.2018**

Ekonómka obce Mgr. Štefánková predložila poslancom návrh na úpravu rozpočtu k 30.6.2018. Jedná sa o navýšenie výdavkovej časti rozpočtu na:

* Doplnenie 1 ks kamery – pri dobudovaní kamerového systému v časti Mlyn
* porealizačné vytýčenie a zameranie vodovodu, ktoré je potrebné ku kolaudácii verejného vodovodu v obci Hrabovka
* vypracovanie analýzy a spracovanie dokumentácie k zákonu č. 18/2018 o ochrane osobných údajov – GDPR platného od 25.5.2018

Poslanci **schválili** rozpočtové opatrenie č. 2/2018 s predloženými úpravami rozpočtu k 30.6.2018.

**Hlasovanie:**

 **Prítomní: 4 Za: 4 Proti:** 0 **Zdržal sa:** 0

**7. VZN č. 1/2018 o spôsobe náhradného zásobovania pitnou vodou a náhradného odvádzania odpadových vôd a o zneškodňovaní obsahu žúmp**

Starostka predložila na rokovanie obecného zastupiteľstva návrh VZN č. 1/2018 o spôsobe náhradného zásobovania pitnou vodou a náhradného odvádzania odpadových vôd a o zneškodňovaní obsahu žúmp. Návrh VZN bol spracovaný na základe upozornenia prokurátora k pôvodnému zneniu VZN č. 2/2016 o dočasnom obmedzení alebo zákaze užívania pitnej vody v čase jej nedostatku a o spôsobe náhradného zásobovania pitnou vodou a náhradného odvádzania odpadových vôd. Nariadenie bolo spracované podľa pripomienok a dané na schválenie obecnému zastupiteľstvu. Poslanci **s c h v á l i l i**  nové znenie VZN č. 1/2018 o spôsobe náhradného zásobovania pitnou vodou a náhradného odvádzania odpadových vôd a o zneškodňovaní obsahu žúmp bez pripomienok.

**Hlasovanie:**

 **Prítomní:** 4 **Za:** 4  **Proti:** 0  **Zdržal sa:** 0

**8. VZN č. 2/2018 o správe a prevádzke cintorína v obci Hrabovka**

Starostka obce predložila na rokovanie obecného zastupiteľstva návrh VZN č. 2/2018 o správe a prevádzke cintorína v obci Hrabovka. Už v minulosti poukazovala na vysoké ceny na nájom hrobových miest, ktoré oproti okolitým obciam boli neúmerne vysoké. Z tohto dôvodu prehodnotila a navrhla poslancom schváliť nový cenník hrobových miest. Poslanci nemali žiadne pripomienky k zneniu VZN č. 2/2018 o správe a prevádzke cintorína v obci Hrabovka a toto **s c h v á l i l i**.

**Hlasovanie:**

 **Prítomní:** 4  **Za:**  4 **Proti:**  0 **Zdržal sa:**0

**9. Vytvorenie volebného obvodu a okrsku pre komunálne voľby v obci Hrabovka, určenie počtu poslancov a určenie volebnej miestnosti**

Vzhľadom na blížiaci sa termín komunálnych volieb je potrebné a je povinnosťou obecného zastupiteľstva :

a) Vytvorenie volebného obvodu a okrsku – obec Hrabovka má cca 423 obyvateľov, z tohto dôvodu poslanci ustanovili 1 volebný obvod a okrsok a ako volebná miestnosť bola určená sála Kultúrneho domu v Hrabovke - **návrh bol schválený**.

b) V súlade s § 11 ods. 3 zákona Slovenskej národnej rady č. 369/1990 Zb. o obecnom zriadení v znení neskorších predpisov na celé nasledujúce volebné obdobie 2018-2022 určiť počet poslancov obecného zastupiteľstva – obec Hrabovka podľa počtu obyvateľov môže mať 3-5 poslancov. Poslanci navrhli, aby zostal zachovaný súčasný počet poslancov – 5. Tento **návrh bol** **schválený**.

**Hlasovanie:**

 **Prítomní:** 4 **Za:** 4 **Proti:** 0 **Zdržal sa**: 0

**10.Rozsah výkonu funkcie starostu obce na roky 2018-2022**

V súlade s § 11 ods. 4 písm. i) zákona Slovenskej národnej rady č. 369/1990 Zb. o obecnom zriadení v znení neskorších predpisov obecné zastupiteľstvo má za úlohu schváliť na celé nasledujúce volebné obdobie 2018-2022 rozsah výkonu funkcie starostu obce. Poslanci navrhli zvýšiť doterajší úväzok starostu obce zo 4 hodinového na 8 hodinový úväzok. Svoj návrh odôvodnili tým, že súčasný výkon funkcie a stále pribúdajúce kompetencie, ktoré sú prenášané na obec, si vyžaduje, aby starosta bol na obecnom úrade k dispozícii občanom, ale aj pre výkon ostatných činností spojených s touto funkciou na plný úväzok. **Plat starostu** je určený v zmysle ustanovení zákona č. [253/1994 Z. z.](http://www.vssr.sk/main/goto.ashx?t=26&p=1016658&f=3) o právnom postavení a platových pomeroch starostov obcí a primátorov.

Od tohto bodu bol prítomný poslanec Šnobel. Poslanci jednohlasne schválili plný 8 hodinový úväzok starostu na volebné obdobie 2018-2022.

**Hlasovanie:**

 **Prítomní: 5 Za: 5 Proti:** 0 **Zdržal sa:** 0

**11. Žiadosť – návrh otváracích hodín Pohostinstvo Hrabovka**

Starostka obce predložila obecnému zastupiteľstvu žiadosť novej majiteľky Pohostinstva v obci Hrabovka pani Andrei Čičovej, kde žiada o schválenie otváracích hodín pohostinstva nasledovne:

Pondelok-štvrtok 17.00 h do 22.00 h

Piatok – sobota 17.00 h do 00.00 h

Nedeľa a sviatok 16.00 h do 22.00 h

Nakoľko otváracia doba v piatok – sobotu je nad rámec zákona t.j. po 22.h – dodržiavanie nočného kľudu, mali poslanci návrh, aby táto otváracia doba bola schválená s podmienkou, že po 22. hodine budú návštevníci pohostinstva iba vo vnútorných priestoroch nie na verejných priestoroch a terase tak, aby nerušili nočný kľud susedom a celkovo v obci Hrabovka. Za dodržanie tejto podmienky bude zodpovedať majiteľka pohostinstva. V prípade nedodržania tohto uznesenia majiteľka bude vyzvaná na dodržanie zákonného času nočného kľudu t.j. otváracie hodiny do 22 h.

**12. Montovanie spätných ventilov vo vodovodných šachtách odberateľov**

Starostka informovala obecné zastupiteľstvo o pokračovaní realizácie montáže spätných ventilov vo vodovodných šachtách odberateľov vody z obecného vodovodu. Momentálne bolo namontovaných cca 30 ks a pri montáži boli zároveň odstraňované mnohé nedostatky , ktoré nespĺňali podmienky zo zákona č. 442/2002 Z. z. o verejných vodovodoch a verejných kanalizáciach. Z tohto dôvodu vznikajú zvýšené náklady na prevádzku verejného vodovodu, čo môže mať nepriaznivý dopad na cenu vody. Spôsob refundácie predmetných nákladov bude predmetom ďalšieho rokovania obecného zastupiteľstva po skončení celej realizácie. Poslanci tento návrh **schválili**. **Hlasovanie:**

 **Prítomní:** 5 **Za:** 5 **Proti: 0 Zdržal sa: 0**

**13. Pokyn k obstaraniu novej územnoplánovacej dokumentácie – bod doplnený na návrh starostky na zasadnutí OcZ**

Starostka informovala obecné zastupiteľstvo o postupe pri rokovaniach na príprave tvorby návrhu nového územného plánu obce. V zmysle postupu, ktorý je potrebné dodržať pre začatie celého procesu, je potrebné schváliť a zadať pokyn Obecného zastupiteľstva k obstaraniu novej územnoplánovacej dokumentácie (ďalej len ÚPD). Vzhľadom k tomu, že pôvodný územný plán je neplatný poslanci **schválili a zadali pokyn** k obstaraniu novej ÚPD. **Hlasovanie:**

 **Prítomní:** 5 **Za:** 5 **Proti: 0 Zdržal sa: 0**

**14. Rôzne**

\*Starostka informovala o postupe rokovaní k zvozovému miestu, ktoré sa zaviazala vybudovať RVS Vlára-Váh ako náhradné riešenie do vybudovania kanalizácie v obci Hrabovka. V súčasnej dobe je vykúpený pozemok pod toto zvozové miesto a je predpokladaná realizácia výstavby cca v mesiaci júl-august.

\*K otázke kolaudácie verejného vodovodu informovala o prerušení konania zo strany Okresného úradu- odbor životného prostredia, nakoľko je potrebné doplniť všetkých dotknutých vlastníkov pozemkov. Tak ako už bolo spomenuté pripravujú sa všetky podklady ku kolaudácii – porealizačné vytýčenie vodovodu, geometrické zameranie a všetky potrebné náležitosti, ktoré kolaudácia vyžaduje.

\*Starostka sa vyjadrila k oprave autobusovej zastávky na rázcestí smer Dolná Súča, ktorú chcel realizovať p. Hamaj a OZ Vĺčik – nakoľko táto zastávka nie je majetkom obce Hrabovka, nemôže obec zasahovať do cudzieho majetku, ani na tento brať dotáciu od MAS Vršatec alebo poskytnúť finančné prostriedky na opravu. Toto je potrebné riešiť so Správou ciest, TSK a SAD Trenčín.

\*Rokovania obecného zastupiteľstva sa z radov občanov zúčastnili členovia OZ Vĺčik, ktorí informovali o pripravovanej akcii pre deti a dospelých na konci leta ako rozlúčku s prázdninami. Ich zámerom je pripraviť celodenný program pre deti aj dospelých a večer v spolupráci s MAS Vršatec premietnuť večerné letné kino. OZ Vĺčik touto cestou požiadalo obecné zastupiteľstvo o materiálnu pomoc k čomu poslanci aj dali súhlasné stanovisko. Finančne sa obec nebude podieľať na taktom podujatí, nakoľko toto nie je zahrnuté v pláne kultúrnych akcií obce a v súčasnej dobe je prioritou riešiť veci, ktoré boli plánované pre rok 2018. OZ Vĺčik tiež informoval o tom, že tradičnú akciu Hody v Hrabovke nebude toho roku organizovať a do konca roka plánuje už len vianočné trhy tiež s materiálnou pomocou obce.

Informácie z bodu rôzne zobrali poslanci na vedomie.

**Hlasovanie:**

 **Prítomní:** 5 **Za:** 5 **Proti: 0 Zdržal sa: 0**

**12. Záver**

 Starostka obce ukončila rokovanie Obecného zastupiteľstva a poďakovala poslancom za účasť na zasadnutí Obecného zastupiteľstva v Hrabovke.

**Obecné zastupiteľstvo v Hrabovke**

**Uznesenia č. 8-21**

zo zasadnutia OZ v Hrabovke dňa 26.06.2018

***K bodu: Otvorenie zasadnutia***

**Uznesenie č. 8/2018**

Obecné zastupiteľstvo v Hrabovke **s c h v a ľ u j e** navrhnutý program zasadnutia obecného zastupiteľstva.

V Hrabovke, 26.06.2018

Eva Mráziková

 starostka obce

***K bodu: Určenie zapisovateľa a overovateľov zápisnice***

**Uznesenie č. 9/2018**

Obecné zastupiteľstvo v Hrabovke **s c h v a ľ u j e** overovateľov Andreu Babirádovú a Róberta Chmelinu a zapisovateľku pracovníčku OcÚ Mgr. Janku Štefánkovú.

V Hrabovke, 26.06.2018

Eva Mráziková

 starostka obce

***K bodu: Kontrola uznesení z predchádzajúceho zasadnutia***

**Uznesenie č. 10/2018**

Obecné zastupiteľstvo v Hrabovke **b e r i e n a  v e d o m i e** informáciu hlavnej kontrolórky obce o kontrole uznesení z predchádzajúceho zasadania.

V Hrabovke, 26.06.2018

 Eva Mráziková

 starostka obce

***K bodu:Návrh plánu kontrolnej činnosti HK na II.polrok 2018***

 **Uznesenie č. 11/2018**

Obecné zastupiteľstvo v Hrabovke:

a) **schvaľuje** Plán kontrolnej činnosti hlavnej kontrolórky na II. polrok 2018

b) **berie** **na** **vedomie** Správu o činnosti hlavnej kontrolórky za I. polrok 2018

V Hrabovke, 26.06..2018

 Eva Mráziková

 starostka obce

***K bodu: Záverečný účet obce Hrabovka za rok 2017 a Stanovisko HK k Záverečnému účtu za rok 2017***

 **Uznesenie č. 12/2018**

Obecné zastupiteľstvo v Hrabovke:

a) **berie na vedomie** Stanovisko hlavnej kontrolórky obce k Záverečnému účtu za rok 2017

**b) schvaľuje** Záverečný účet obce Hrabovka za rok 2017s prebytkom 5624,65 €, ktorý bude použitý na tvorbu rezervného fondu obce.

V Hrabovke, 26.06.2018

 Eva Mráziková

 starostka obce

***K bodu: Úprava rozpočtu k 30.6.2018***

 **Uznesenie č. 13/2018**

Obecné zastupiteľstvo v Hrabovke **schvaľuje** rozpočtové opatrenie č. 2/2018 k 30.06.2018.

V Hrabovke, 26.06.2018

 Eva Mráziková

 starostka obce

***K bodu: VZN č. 1/2018* *o spôsobe náhradného zásobovania pitnou vodou a náhradného odvádzania odpadových vôd a o zneškodňovaní obsahu žúmp***

**Uznesenie č. 14/2018**

Obecné zastupiteľstvo v Hrabovke **schvaľuje** VZN č. 1/2018 o spôsobe náhradného zásobovania pitnou vodou a náhradného odvádzania odpadových vôd a o zneškodňovaní obsahu žúmp. Nadobudnutím účinnosti tohto VZN sa ruší VZN č.2/2016 o dočasnom obmedzení alebo zákaze užívania pitnej vody v čase jej nedostatku a o spôsobe náhradného zásobovania pitnou vodou a náhradného odvádzania odpadových vôd.

Všeobecne záväzné nariadenie nadobúda účinnosť pätnástym dňom od vyvesenia na úradnej tabuli Obce Hrabovka.

V Hrabovke, 26.06..2018

 Eva Mráziková

 starostka obce

***K bodu: VZN č. 2/2018* *o správe a prevádzke cintorína v obci Hrabovka***

 **Uznesenie č. 15/2018**

Obecné zastupiteľstvo v Hrabovke **schvaľuje** VZN č. 2/2018 o správe a prevádzke cintorína v obci Hrabovka, ktoré nadobúda účinnosť po 15 dňoch od jeho zverejnenia v obci obvyklým spôsobom.

V Hrabovke, 26.06.2018

 Eva Mráziková

 starostka obce

***K bodu: Vytvorenie volebného obvodu a okrsku pre komunálne voľby v obci Hrabovka, určenie počtu poslancov a určenie volebnej miestnosti***

 **Uznesenie č. 16/2018**

Obecné zastupiteľstvo v Hrabovke:

a) určuje v obci Hrabovka 1 volebný obvod a okrsok – obec Hrabovka pre komunálne voľby

 v roku 2018

b) určuje v súlade s § 11 ods. 3 zákona Slovenskej národnej rady č. 369/1990 Zb. o obecnom

 zariadení v znení neskorších predpisov na celé nasledujúce volebné obdobie 2018-2022

 počet poslancov Obecného zastupiteľstva obce Hrabovka : 5

V Hrabovke, 26.06.2018

 Eva Mráziková

 starostka obce

***K bodu:Rozsah výkonu funkcie starostu obce na roky 2018-2022***

**Uznesenie č. 17/2018**

Obecné zastupiteľstvo v Hrabovke určuje v súlade s § 11 ods. 4 písm. i) zákona Slovenskej rady č. 369/1990 Zb. o obecnom zriadení v znení neskorších predpisov na celé nasledujúce volebné obdobie 2018-2022 rozsah výkonu funkcie starostu obce Hrabovka takto: plný 8 hodinový pracovný úväzok.

**Plat starostu** je určený v zmysle ustanovení zákona č. [253/1994 Z. z.](http://www.vssr.sk/main/goto.ashx?t=26&p=1016658&f=3) o právnom postavení a platových pomeroch starostov obcí a primátorov.

V Hrabovke, 26.06.2018

 Eva Mráziková

 starostka obce

***K bodu: Žiadosť-návrh otváracích hodín Pohostinstvo Hrabovka***

 **Uznesenie č. 18/2018**

Obecné zastupiteľstvo v Hrabovke **schvaľuje** návrh otváracích hodín pani Čičovej ako prevádzkovateľky pohostinstva Hrabovka s podmienkou, že po 22. hodine budú návštevníci pohostinstva iba vo vnútorných priestoroch nie na verejných priestoroch a terase tak, aby nerušili nočný kľud susedom a celkovo v obci Hrabovka. Za dodržanie tejto podmienky bude zodpovedať majiteľka pohostinstva. V prípade nedodržania tohto uznesenia majiteľka bude vyzvaná na dodržanie zákonného času nočného kľudu t. j. otváracie hodiny do 22 h.

V Hrabovke, 26.06.2018

 Eva Mráziková

 starostka obce

***K bodu: Montovanie spätných ventilov vo vodovodných šachtách odberateľov***

 **Uznesenie č. 19/2018**

Obecné zastupiteľstvo v Hrabovke **schvaľuje** návrh starostky doriešiť vzniknuté zvýšené náklady na prevádzku verejného vodovodu a spôsob refundácie predmetných nákladov na ďalšom rokovaní obecného zastupiteľstva po skončení celej realizácie.

V Hrabovke, 26.06.2018

 Eva Mráziková

 starostka obce

***K bodu:*** ***Pokyn k obstaraniu novej územnoplánovacej dokumentácie – bod doplnený na návrh starostky na zasadnutí OcZ***

 **Uznesenie č. 20/2018**

Obecné zastupiteľstvo v Hrabovke schvaľuje obstaranie novej územnoplánovacej dokumentácie obce Hrabovke v zmysle zákona č.50/76 Zb., v znení neskorších predpisov a zákona č. 24/2006 Z. z. o posudzovaní vplyvov na životné prostredie.

V Hrabovke, 26.06.2018

 Eva Mráziková

 starostka obce

***K bodu: Rôzne***

 **Uznesenie č. 21/2018**

Obecné zastupiteľstvo v Hrabovke **berie na vedomie** informáciu:

a) o postupe rokovaní k zvozovému miestu, ktoré sa zaviazala vybudovať RVS Vlára-Váh ako náhradné riešenie do vybudovania kanalizácie v obci Hrabovka

b) o prerušení konania koaludácie verejného vodovodu zo strany Okresného úradu- odbor životného prostredia, nakoľko je potrebné doplniť všetkých dotknutých vlastníkov a o príprave podkladov ku kolaudácii – porealizačné vytýčenie vodovodu, geometrické zameranie a všetky potrebné náležitosti, ktoré kolaudácia vyžaduje

c) informáciu k činnosti a k pripravovaným akciám OZ Vĺčik

V Hrabovke, 26.06.2018

 Eva Mráziková

 starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Babirádová**  | **Chmelina** | **Jakab** | **Šnobel** | **Hamajová** |
|  **Uznesenia:** | **Andrea** | **Róbert** | **Michal** | **Ladislav** | **Jana** |
| 8/2018 | **I** | **I** | **I** | **N** | **I** |
| 9/2018 | **I** | **I** | **I** | **N** | **I** |
| 10/2018 | **I** | **I** | **I** | **N** | **I** |
| 11/2018 | **I** | **I** | **I** | **N** | **I** |
| 12/2018 | **I** | **I** | **I** | **N** | **I** |
| 13/2018 | **I** | **I** | **I** | **N** | **I** |
| 14/2018 | **I** | **I** | **I** | **N** | **I** |
| 15/2018 | **I** | **I** | **I** | **N** | **I** |
| 16/2018 | **I** | **I** | **I** | **N** | **I** |
| 17/2018 | **I** | **I** | **I** | **I** | **I** |
| 18/2018 | **I** | **I** | **I** | **I** | **I** |
| 19/2018 | **I** | **I** | **I** | **I** | **I** |
| 20/2018 | **I** | **I** | **I** | **I** | **I** |
| 21/2018 | **I** | **I** | **I** | **I** | **I** |

**Vysvetlivky: I - za O – zdržal sa**

 **X - proti N - neprítomní**

Overovatelia:

Andrea Babirádová .........................................

Róbert Chmelina .........................................

Zapísala:

Mgr. Janka Štefánková .........................................

Eva Mráziková starostka obce